
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๕
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๕  ธันวาคม ๒๕๕๕
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

-----------------------------------------------------------------------------------------------------------------------------------------

๑.  
ก. จงแสดงคำปณามและปฏิญญาทั้งบาลีและคำแปล
   
ข.คำว่า  ปรมัตถ์ หมายความว่าอย่างไร  มีกี่อย่าง  คืออะไรบ้าง?  

๒.
ให้แสดงความหมายชื่อของจิตดังต่อไปนี้
ก.  กามาวจรจิต

ข. โลภมูลจิต  
       
ค.  อกุศลจิต    
ง.  อโสภณจิต  

จ.  รูปาวจรจิต  

ช.  มหัคคตจิต.
๓. ให้แสดงบาลีพร้อมคำแปลใน  โลภมูลจิตดวงที่๑  โทสมูลจิตดวงที่๒  โมหมูลจิตดวงที่ ๑  จักขุวิญญาณจิต ๒     

     สุขสหคตกายวิญญาณจิต๑  มหากุศลจิตดวงที่๖  ปฐมฌานจิต๓
๔. ในจิต  ๑๒๑  ดวงนั้น  เมื่อจำแนกเป็นนัย ๆ แล้วมีกี่นัย  คืออะไรบ้าง ?  แสดงมาพร้อมความหมาย ?

๕. 
ก. ให้แสดงสภาวะของเจตสิก ดังต่อไปนี้  เจตนา  โมหะ ศรัทธา  สัมมาวาจา    ปัญญา
ข . คำว่า “นิยตโยคี” หมายความว่าอย่างไร  มีจำนวนเท่าไร  คืออะไรบ้าง?   และจำแนกอนิยตโยคีเจตสิก  โดยนานากทาจิเจตสิก   กทาจิเจตสิก   สหกทาจิเจตสิก
๖. 
ก. เจตสิกต่อไปนี้ประกอบได้ในจิตเท่าไร คืออะไรบ้าง ?  วิจารเจตสิก วิริยเจตสิก  อหิริกเจตสิก  
อโทสเจตสิก   สัมมาวาจาเจตสิก

ข. จงแสดงตทุภยมิสสกนัยในเจตสิกต่อไปนี้


ชีวิตินทรีย์  อธิโมกข์  อโนตตัปปะ  วิจิกิจฉา  ปัญญา
๗. จงแสดงสังคหนัยในจิตดังต่อไปนี้มาดูว่ามีเจตสิกประกอบได้เท่าไร ? คืออะไรบ้าง ? 

โลภมูลจิตดวงที่ ๒ โทสมูลจิตดวงที่ ๒ มหากุศลจิตดวงที่ ๓ รูปาวจรปฐมฌานจิต ๓ โลกุตตรปฐมฌานจิต ๘ 
๘.
ก. รูป  ๒๘ นั้นเมื่อจัดเป็นประเภทใหญ่แล้วมีเท่าใด คืออะไรบ้าง? และ เมื่อจัดเป็นประเภทเล็กมีเท่าใด คืออะไรบ้าง ?

ข. ให้แสดงองค์ธรรมของรูปดังต่อไปนี้  
ปถวี  จักขุปสาท  รูปารมณ์  อิตถีภาวะ  หทยะ  ชีวิตะ  อาหาระ  ปริจเฉทะ  ลหุตา  อนิจจตา
๙. ให้บอกความหมายพร้อมองค์ธรรมของรูป ดังต่อไปนี้

ก. กัมมชรูป

ข. จิตตชรูป     

ค. จักขุทสกกลาป      
ง.ชีวิตนวกกลาป   
จ. กายวิญญัติลหุตาทิทวาทสกกลาป
๑๐.  
ก.  ให้แสดงความแตกต่างกันระหว่างสอุปาทิเสสนิพพาน กับ อนุปาทิเสสนิพพาน
      
      และจงจำแนกนิพพานทั้ง  ๒  อย่างนี้โดยบุคคล ?

ข. ให้แสดงความหมายใน  ทิฏฐธัมมนิพพาน  และสัมปรายิกนิพพาน
*****************************************

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๕๕
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  ๑๖ ธันวาคม  ๒๕๕๕
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
-----------------------------------------------------------------------------------------------------------------------------------------

๑.  
ก.  สัทธรรมมีกี่อย่าง  คืออะไรบ้าง ?


ข.  ธรรมชาติของจิตเมื่อสรุปแล้วมีเท่าไร  คืออะไรบ้าง ?

ตอบ
ก.  สัทธรรมมี  ๓  อย่าง คือ

     
๑.  ปริยัติสัทธรรม
ได้แก่  พระบาลี  และอรรถกถา

     
๒.  ปฏิบัติสัทธรรม
ได้แก่  การรักษาศีล  การถือธุดงค์  การเจริญสมถกรรมฐาน  
                                                   
และวิปัสสนากรรมฐาน

     
๓.  ปฏิเวธสัทธรรม
ได้แก่   มรรค  ผล   นิพพาน  ฌาน  อภิญญา

ข.  ธรรมชาติของจิตเมื่อสรุปแล้ว  มี  ๓  อย่างคือ
     

๑.  มีการรับอารมณ์อยู่เสมอ
     

๒.  เป็นเหตุให้เจตสิกทั้งหลายรู้อารมณ์ได้คล้าย ๆ  กับผู้นำ
     

๓.  ทำให้สิ่งมีชีวิตและไม่มีชีวิตวิจิตรพิสดาร
๒.  คำว่า สมฺปยุตฺตํ นั้นมีกี่อย่าง คืออะไรบ้าง? และจิตที่ไม่มีคำว่า ญาณสมฺปยุตฺตํ แต่นับเข้าใน ญาณสัมปยุตต์ได้นั้น มีจำนวนเท่าใด คืออะไรบ้าง? และจิตที่ไม่มีคำว่า ปัญจมฌานแต่สงเคราะห์เข้าใน ปัญจมฌานได้นั้น มีจำนวนเท่าใด คืออะไรบ้าง? การที่สงเคราะห์เข้าในปัญจมฌานได้นั้น เพราะเหตุใด
ตอบ
คำว่า  สมฺปยุตฺตํ  มี ๕ อย่าง คือ ทิฏฐิคตสมฺปยุตฺตํ  ปฏิฆสมฺปยุตฺตํ   วิจิกิจฺฉาสมฺปยุตฺตํ  อุทฺธจฺจสมฺปยุตฺตํ  ญาณสมฺปยุตฺตํ 
จิตที่ไม่มีคำว่า  ญาณสมฺปยุตฺตํ  แต่นับเข้าใน ญาณสัมปยุตต์ได้นั้น  มีจำนวน  ๖๗  ดวง  คือมหัคคตจิต ๒๗  โลกุตตรจิต  ๔๐  
จิตที่ไม่มีคำว่า  ปัญจมฌาน แต่นับสงเคราะห์เข้าในปัญจมฌานได้นั้นมี ๑๒ ดวง คือ อรูปาวจรจิต ๑๒ การที่นับสงเคราะห์เข้าเช่นนี้ได้เพราะมีองค์ฌาน ๒ เท่ากัน คือ อุเบกขาเอกัคคตา
๓.ให้แสดงคาถารูปปรมัตถ์  พร้อมคำแปล ?




สมุทฺเทสา  วิภาคา  จ
 
สมุฏฺานา  กลาปโต



ปวตฺติกฺกมโต  เจติ

ปญฺจธา  ตตฺถ  สงฺคโห.
ตอบ
การแสดงสงเคราะห์รูปในรูปปริจเฉทนี้  พระอนุรุทธาจารย์แสดงเป็น  ๕  นัยคือ
๑.  รูปสมุทเทสนัย
การแสดงรูปโดยสังเขป
๒.  รูปวิภาคนัย

การจำแนกรูปโดยพิสดาร
๓.  รูปสมุฏฐานนัย
การแสดงสมุฏฐานของรูป
๔.  รูปกลาปนัย

การแสดงรูปที่เกิดขึ้นเป็นหมวด ๆ
           
๕.  รูปปวัตติกกมนัย
การแสดงความเกิดขึ้นพร้อมด้วยความดับของรูปตามลำดับ

๔. สัตว์ที่เกิดขึ้นโตทีเดียวโดยแน่นอน  มีกี่จำพวก  คืออะไรบ้าง ?

ตอบ
มี  ๒๔  จำพวก  คือ


สัตว์นรก ๑


นิชฌามตัณหิกเปรต ๑


เทวดาที่อยู่ในชั้นจาตุมหาราชิกา ๑  (เว้นภุมมัฏฐเทวดา)


เทวดาที่อยู่ในเทวภูมิเบื้องบน ๕


รูปพรหม ๑๖

๕. คำว่า  นิพพาน  เมื่อแยกออกแล้ว  มีกี่บท ? ให้แสดงความหมายของบทนั้นๆ มาด้วย  และจงแปล  วจนัตถะ  ดังต่อไปนี้
   
วินติ        สํสิพฺพตีติ        =        วานํ
      
วานโต     นิกฺขนฺตนฺติ      =        นิพฺพานํ
ตอบ  
คำว่า  นิพพาน  เมื่อแยกออกแล้ว  มี  ๒  บท  คือ  นิ + วาน  นิ  แปลว่า  พ้น,  วาน  แปลว่า  ธรรมที่เป็นเครื่องเกี่ยวโยงไว้  หมายถึง  ตัณหา  เมื่อรวม  ๒   บทเข้ากันแล้วเป็น   นิวาน  แปลว่า   ธรรม  ที่พ้นจากเครื่องเกี่ยวโยง  หมายถึง  พ้นจากตัณหา
 
วินติ     สํสิพฺพตีติ    =   วานํ  
แปลว่า  ธรรมชาติใดย่อมเป็นผู้เกี่ยวไว้  ฉะนั้น  
                                         

ธรรมชาตินั้นชื่อว่า  วาน  ได้แก่  ตัณหา
 
วานโต   นิกฺขนฺตนฺติ  =  นิพฺพานํ   แปลว่า  ธรรมชาติใดย่อมพ้นจากเครื่องเกี่ยว  
                                                 

โยงคือ ตัณหา  ฉะนั้น  ธรรมชาตินั้นชื่อว่า  นิพพาน



----------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๕
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๕  ธันวาคม ๒๕๕๕
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

------------------------------------------------------------------------------------------------------------------------------------------------------------
๑.  
ก. จงแสดงคำปณามและปฏิญญาทั้งบาลีและคำแปล
   
ข.คำว่า  ปรมัตถ์ หมายความว่าอย่างไร  มีกี่อย่าง  คืออะไรบ้าง?  

ตอบ
ก.  คำปณามและปฏิญญาทั้งบาลีและคำแปล



สมฺมาสมฺพุทฺธมตุลํ

สสทฺธมฺมคณุตฺตมํ



อภิวาทิย  ภาสิสฺสํ

อภิธมฺมตฺถสงฺคหํ ฯ

ข้าพระพุทธเจ้า (พระอนุรุทธาจารย์) ขอนอบน้อมถวายอภิวันทนาการ  แด่พระพุทธองค์ผู้ตรัสรู้เญยยธรรมทั้งหลายเอง  ไม่มีผู้เปรียบปาน  พร้อมด้วยพระสัทธรรม  และคณะพระอริยสงฆ์เจ้าทั้งหลาย  ซึ่งเป็นผู้อุดมแล้ว  จักแต่งคัมภีร์ที่มีนามว่า  อภิธัมมัตถสังคหต่อไป

ข คำว่า ปรมัตถ์ หมายความว่า  สภาพของนามรูปที่เป็นองค์ธรรมอันประเสริฐไม่มีการผิดแปลกผันแปรแต่อย่างใด และเป็นธรรมที่เป็นประธานในอัตถบัญญัติและนามบัญญัติ  ชื่อว่า ปรมัตถ์  มี ๔ อย่างคือ จิต  เจตสิก  รูป  นิพพาน
๒.  ให้แสดงความหมายชื่อของจิตดังต่อไปนี้
ก.  กามาวจรจิต

ข. โลภมูลจิต  
       
ค.  อกุศลจิต    
ง.  อโสภณจิต  

จ.  รูปาวจรจิต  
ช.  มหัคคตจิต.
ตอบ
ก.  กามาวจรจิต  หมายความว่า  จิตที่ท่องเที่ยวเกิดอยู่ในภูมิอันเป็นที่เกิดแห่งกิเลสกามและวัตถุกามเป็นส่วนมาก

ข.  โลภมูลจิต  หมายความว่า  จิตที่เกิดขึ้นโดยมีโลภเจตสิกเป็นมูลเป็นประธาน
ค.  อกุศลจิต  หมายความว่า  จิตที่มีโทษและให้ผลตรงกันข้ามกับกุศลจิต หรือเป็นจิตที่ประกอบกับอกุศลเจตสิก 
ง.  อโสภณจิต  หมายความว่า  จิตที่นอกจากโสภณจิตที่เป็นจิตสวยงาม  หรือเป็นจิตที่ไม่ได้เกิดพร้อมกันกับโสภณเจตสิก

จ.  รูปาวจรจิต  หมายความว่า  จิตทั้ง  ๑๕  ดวงนี้  ย่อมท่องเที่ยวเกิดอยู่ในภูมิอันเป็นที่เกิดแห่งวัตถุรูปและกิเลสรูปเป็นส่วนมาก

ช.  มหัคคตจิต  หมายความว่าจิตเหล่านี้   เข้าถึงความเป็นใหญ่และประเสริฐ
๓.
ให้แสดงบาลีพร้อมคำแปลใน  โลภมูลจิตดวงที่ ๑  โทสมูลจิตดวงที่ ๒  โมหมูลจิตดวงที่ ๑  จักขุวิญญาณจิต ๒  สุขสหคตกายวิญญาณจิต ๑  มหากุศลจิตดวงที่ ๖  ปฐมฌานจิต ๓
ตอบ
โลภมูลจิตดวงที่๑  โสมนสฺสสหคตํ   ทิฎฺฐิคตสมฺปยุตฺตํ   อสงฺขาริกํ
จิตที่เกิดขึ้นโดยไม่มีการชักชวน  พร้อมด้วยความดีใจ  ประกอบด้วยความเห็นผิด
โทสมูลจิตดวงที่๒  โทมนสฺสสหคตํ  ปฏิฆสมฺปยุตฺตํ  สสงฺขาริกํ
จิตที่เกิดขึ้นโดยมีการชักชวน  พร้อมด้วยความเสียใจ  ประกอบด้วยความโกรธ
โมหมูลจิตดวงที่๑  อุเปกฺขาสหคตํ  วิจิกิจฺฉาสมฺปยุตฺตํ  
จิตที่เกิดขึ้นพร้อมด้วยความเฉย ๆ  ประกอบด้วยความสงสัย
จักขุวิญญาณจิต๒  อุเปกฺขาสหคตํ  จกฺขุวิญฺญาณํ
จิตที่อาศัยจักขุวัตถุเห็นรูปารมณ์ที่ดีและไม่ดี เกิดขึ้นพร้อมด้วยความเฉย ๆ  
สุขสหคตกายวิญญาณจิต๑  สุขสหคตํ  กายวิญฺญาณํ
 จิตที่อาศัยกายวัตถุรู้สึกโผฏฐัพพารมณ์ที่ดี เกิดขึ้นพร้อมด้วยความสุขเวทนา  
มหากุศลจิตดวงที่๖  อุเปกฺขาสหคตํ ญาณสมฺปยุตฺตํ      สสงฺขาริกํ
จิตที่เกิดขึ้นโดยมีการชักชวน  พร้อมด้วยความเฉย ๆ  ประกอบด้วยปัญญา
รูปาวจรปฐมฌานจิต๓  วิตกฺกวิจารปีติสุขเอกคฺคตาสหิตํ  ปฐมชฺฌาน กุสลจิตฺตํ วิปากจิตฺตํ  กฺริยจิตฺตํ
ปฐมฌาน กุศลจิต๑  วิปากจิต๑ กิริยาจิต๑ ที่เกิดพร้อมองค์ฌาน ๕ คือ วิตก  วิจาร  ปีติ สุข เอกัคคตา
๔. ในจิต  ๑๒๑  ดวงนั้น  เมื่อจำแนกเป็นนัย ๆ แล้วมีกี่นัย คืออะไรบ้าง ? แสดงมาพร้อมความหมาย ?

ตอบ
จำแนกจิต ๑๒๑ เป็นนัย ๆ  มีอยู่  ๙  นัย  คือ
๑.  ชาติเภทนัย
   การแยกประเภทของจิตโดยชาติ  มี  ๔  ชาติ  คือ  อกุศลชาติ,  กุศลชาติ,  วิปากชาติ, กริยาชาติ
๒.  ภูมิเภทนัย 
   การแยกประเภทของจิตโดยภูมิทั้ง  ๔  คือ  กามภูมิ,  รูปภูมิ,  อรูปภูมิ,  โลกุตตรภูมิ
๓.  โสภณเภทนัย   การแยกประเภทของจิตโดยอโสภณะ  และโสภณะ
๔.  โลกเภทนัย
    การแยกประเภทของจิตโดยโลกียะ  และโลกุตตระ
๕.  เหตุเภทนัย
    การแยกประเภทของจิตโดยอเหตุกะ  และสเหตุกะ
๖.  ฌานเภทนัย     การแยกประเภทของจิตโดยอฌาน  และฌาน
๗.  เวทนาเภทนัย   การแยกประเภทของจิตโดยเวทนา  ๕  คือ  สุขเวทนา,  ทุกขเวทนา,  โสมนัสเวทนา,  

      โทมนัสเวทนา,  อุเบกขาเวทนา
๘.  สัมปโยคเภทนัย การแยกประเภทของจิตโดยสัมปยุตต์  และวิปปยุตต์
๙.  สังขารเภทนัย    การแยกประเภทของจิตโดยอสังขาริก  และสสังขาริก
๕. 
ก.  ให้แสดงสภาวะของเจตสิก ดังต่อไปนี้  เจตนา  โมหะ ศรัทธา  สัมมาวาจา    ปัญญา
ข . คำว่า “นิยตโยคี” หมายความว่าอย่างไร  มีจำนวนเท่าไร  คืออะไรบ้าง ?    และจำแนกอนิยตโยคีเจตสิก  โดยนานากทาจิเจตสิก   กทาจิเจตสิก   สหกทาจิเจตสิก
ตอบ 
ก. เจตนา  ธรรมชาติที่กระตุ้นเตือนและชักชวนสัมปยุตตธรรมในอารมณ์  เพื่อให้ทำหน้าที่ของตน ๆ
        
    โมหะ    ธรรมชาติที่บังสภาพตามความเป็นจริงของอารมณ์ไว้  คือหลง
     
    ศรัทธา  ธรรมชาติที่มีความเชื่อและเลื่อมใสในพระพุทธ  พระธรรม  พระสงฆ์  ตามความเป็นจริง เชื่อในกรรมและผลของกรรม
    สัมมาวาจา  การกล่าววาจาที่เว้นจากวจีทุจริต ๔ ซึ่งไม่เกี่ยวกับการงานอัน เป็นอาชีพ
      
    ปัญญา  ธรรมชาติที่รู้สภาพธรรมโดยทั่ว ๆ ไปตามความเป็นจริง
ข . คำว่า  “นิยตโยคี”  หมายความว่า  เจตสิกที่ประกอบได้แน่นอน มี ๔๑ ดวง คือ อัญญสมานเจตสิก ๑๓  
โมจตุกเจตสิก ๔  โลภเจตสิก ๑ ทิฏฐิเจตสิก ๑  โทสเจตสิก ๑  วิจิกิจฉาเจตสิก ๑  โสภณเจตสิก ๒๐ (เว้นวิรตีเจตสิก ๓  อัปปมัญญาเจตสิก ๒)

นานากทาจิเจตสิก  มี  ๘  คือ  อิสสา  มัจฉริยะ  กุกกุจจะ  วิรตีเจตสิก ๓  อัปปมัญญาเจตสิก  ๒
             กทาจิเจตสิก มี ๑  คือ  มานะ
             สหกทาจิเจตสิก มี  ๒  คือ  ถีนะ  มิทธะ
๖. 
ก. เจตสิกต่อไปนี้ประกอบได้ในจิตเท่าไร  คืออะไรบ้าง วิจารเจตสิก  วิริยเจตสิก  อหิริกเจตสิก  อโทสเจตสิก   สัมมาวาจาเจตสิก

ข. จงแสดงตทุภยมิสสกนัยในเจตสิกต่อไปนี้

ชีวิตินทรีย์  อธิโมกข์  อโนตตัปปะ  วิจิกิจฉา  ปัญญา
ตอบ
ก.  วิจารเจตสิก
ประกอบได้ในจิต  ๖๖  ดวงคือ  กามจิต  ๔๔  (เว้นทวิปัญจวิญญาณจิต ๑๐)



ปฐมฌานจิต ๑๑   ทุติยฌานจิต ๑๑



     วิริยเจตสิก
ประกอบได้ในจิต  ๑๐๕  ดวงคือ  กามจิต  ๓๘  (เว้นอเหตุกวิปากจิต ๑๕
ปัญจทวาราวัชชนจิต ๑)  มหัคคตจิต ๒๗  โลกุตตรจิต ๔๐

     อหิริกเจตสิก
ประกอบได้ในอกุศลจิต  ๑๒  ทั้งหมด



     อโทสเจตสิก
ประกอบได้ในโสภณจิตทั้งหมด  ๕๙  หรือ  ๙๑ ดวง


     สัมมาวาจาเจตสิก
ประกอบได้ในจิต  ๑๖  หรือ ๔๘  ดวงคือ  มหากุศลจิต ๘  
                 โลกุตตรจิต ๘ หรือ ๔๐  


ข. ชีวิตินทรีย์
มีเจตสิกประกอบ  ๕๑  (เว้นตัวเอง)
     อธิโมกข์
มีเจตสิกประกอบ  ๕๐  (เว้นวิจิกิจฉาและเว้นตัวเอง)

     อโนตตัปปะ
มีเจตสิกประกอบ  ๒๖  (เว้นตัวเอง)

     วิจิกิจฉา
มีเจตสิกประกอบ  ๑๔  (เว้นตัวเอง)

     ปัญญา
มีเจตสิกประกอบ  ๓๗ (เว้นตัวเอง)
๗. จงแสดงสังคหนัยในจิตดังต่อไปนี้มาดูว่ามีเจตสิกประกอบได้เท่าไร ? คืออะไรบ้าง ? 

โลภมูลจิตดวงที่๒ โทสมูลจิตดวงที่๒ มหากุศลจิตดวงที่๓ รูปาวจรปฐมฌานจิต๓ โลกุตตรปฐมฌานจิต๘ 
ตอบ 
โลภมูลจิตดวงที่  ๒  มีเจตสิกประกอบได้  ๒๑  ดวงคือ อัญญสมานเจตสิก  ๑๓  โมจตุกเจตสิก  ๔  
โลภเจตสิก ๑  ทิฏฐิเจตสิก ๑  ถีทุกเจตสิก ๒
               โทสมูลจิตดวงที่  ๒  มีเจตสิกประกอบได้  ๒๒  ดวงคือ อัญญสมานเจตสิก ๑๒  (เว้นปีติเจตสิก ๑ ) 
โมจตุกเจตสิก ๔  โทจตุกเจตสิก  ๔  ถีทุกเจตสิก ๒
                มหากุศลจิตดวงที่  ๓  มีเจตสิกประกอบได้  ๓๗  ดวงคือ อัญญสมานเจตสิก ๑๓  โสภณเจตสิก  ๒๔ (เว้นปัญญาเจตสิก ๑)
                รูปาวจรปฐมฌานจิต  ๓  มีเจตสิกประกอบได้  ๓๕  ดวงคือ อัญญสมานเจตสิก ๑๓   โสภณเจตสิก  ๒๒  (เว้นวิรตีเจตสิก ๓) 
                 โลกุตตรปฐมฌานจิต  ๘  มีเจตสิกประกอบได้  ๓๖  ดวงคือ อัญญสมานเจตสิก  ๑๓  โสภณเจตสิก ๒๓  (เว้นอัปปมัญญาเจตสิก ๒ )
๘.
ก. รูป  ๒๘ นั้นเมื่อจัดเป็นประเภทใหญ่แล้วมีเท่าใด คืออะไรบ้าง  และ เมื่อจัดเป็นประเภทเล็กมีเท่าใด คืออะไรบ้าง ?

ข. ให้แสดงองค์ธรรมของรูปดังต่อไปนี้  
ปถวี  จักขุปสาท  รูปารมณ์  อิตถีภาวะ  หทยะ  ชีวิตะ  อาหาระ  ปริจเฉทะ  ลหุตา  อนิจจตา
ตอบ
ก.  รูป  ๒๘ นั้น เมื่อจัดเป็นประเภทใหญ่แล้ว  มี ๒ คือ นิปผันนรูป ๑๘ และ  อนิปผันนรูป ๑๐  
เมื่อจัดเป็นประเภทเล็กแล้ว มี ๑๑ คือ
มหาภูตรูป ๔   ปสาทรูป ๕   วิสยรูป๗  หรือ ๔   ภาวรูป ๒   หทยรูป ๑   ชีวิตรูป ๑     อาหารรูป ๑   ปริจเฉทรูป ๑   วิญญัติรูป ๒   วิการรูป ๕ หรือ ๓   ลักขณรูป ๔

ข. แสดงองค์ธรรมของรูปดังต่อไปนี้
ปถวี            ได้แก่   รูปแข็ง  และอ่อน
จักขุปสาท   ได้แก่   ความใสที่สามารถรับรูปารมณ์ได้
รูปารมณ์     ได้แก่   สีต่าง ๆ
อิตถีภาวะ    ได้แก่   รูปที่เป็นเหตุแห่งความเป็นหญิง
หทยะ          ได้แก่   รูปที่เกิดอยู่ในหัวใจ  และเป็นที่อาศัยเกิดของจิตเจตสิกทั้งหลาย
ชีวิตะ          ได้แก่   รูปที่รักษากัมมชรูปทั้งหลาย
อาหาระ       ได้แก่   รูปที่นำให้อาหารชรูปเกิด
ปริจเฉทะ     ได้แก่   อากาสรูปที่คั่นระหว่างรูปกลาปต่อรูปกลาป
ลหุตา          ได้แก่   ความเบาของนิปผันนรูป
อนิจจตา      ได้แก่   ความดับของนิปผันนรูป
๙. ให้บอกความหมายพร้อมองค์ธรรมของรูป ดังต่อไปนี้

ก. กัมมชรูป

ข. จิตตชรูป     
ค. จักขุทสกกลาป      
  
ง. ชีวิตนวกกลาป   
จ. กายวิญญัติลหุตาทิทวาทสกกลาป
ตอบ
ก. กัมมชรูป  หมายความว่า รูปที่เกิดจากกรรมมี ๑๘  องค์ธรรมได้แก่ปสาทรูป ๕ ภาวรูป ๒ หทยรูป ๑ 
ชีวิตรูป ๑  อวินิพโภครูป ๘ ปริจเฉทรูป ๑
            ข. จิตตชรูป  หมายความว่า  รูปที่เกิดจากจิตมี ๑๕  องค์ธรรมได้แก่วิญญัติรูป ๒   สัททารมรมณ์ ๑  
วิการรูป ๓ อวินิพโภครูป ๘  ปริจเฉทรูป ๑
            ค. จักขุทสกกลาป  หมายถึง กลาปที่มีจำนวนรูป ๑๐ มีจักขุปสาทเป็นประธาน องค์ธรรม ได้แก่ 
อวินิพโภครูป  ๘  ชีวิตรูป ๑  จักขุปสาท ๑
            ง. ชีวิตนวกกลาป  หมายถึง กลาปที่มีจำนวนรูป ๙  มีชีวิตรูปเป็นประธานองค์ธรรมได้แก่  
อวินิพโภครูป ๘ ชีวิตรูป ๑

           จ. กายวิญญัติลหุตาทิทวาทสกกลาป  หมายถึง  กลาปที่มีจำนวนรูป ๑๒ องค์ธรรม  ได้แก่  อวินิพโภครูป ๘ กายวิญญัติ ๑  วิการรูป ๓
๑๐.  
ก. ให้แสดงความแตกต่างกันระหว่างสอุปาทิเสสนิพพาน กับ อนุปาทิเสสนิพพาน และจงจำแนก
    นิพพานทั้ง  ๒  อย่างนี้โดยบุคคล ?

ข. ให้แสดงความหมายใน  ทิฏฐธัมมนิพพาน  และสัมปรายิกนิพพาน
ตอบ
ก.  แสดงความแตกต่างกันระหว่างสอุปาทิเสสนิพพาน   กับ  อนุปาทิเสสนิพพานดังต่อไปนี้
             สอุปาทิเสสนิพพาน  หมายความว่า  นิพพานที่เป็นไปกับขันธ์ ๕  คือ  วิบากและกัมมชรูปที่เหลือจากกิเลสทั้งหลาย  ว่าโดยบุคคลได้แก่  นิพพานของพระอรหันต์ที่มีชีวิตอยู่
             อนุปาทิเสสนิพพาน  หมายความว่า  นิพพานที่ไม่มีขันธ์ ๕  คือ  วิบากและกัมมชรูปเหลืออยู่
ว่าโดยบุคคลได้แก่  นิพพานของพระอรหันต์ที่ปรินิพพานแล้ว


ข.  ทิฏฐธัมมนิพพาน  หมายความว่า  พระอรหันต์ทั้งหลายผู้ซึ่งเข้าไปรู้แจ้งพระนิพพานนั้น  ยังมีชีวิตอยู่  ยังไม่ได้ปรินิพพาน  
สัมปรายิกนิพพาน  หมายความว่า  พระอรหันต์ทั้งหลายเมื่อปรินิพพานแล้ว  จึงเข้าถึงพระนิพพานนั้น
------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
